***Suvestinė redakcija nuo 2013-01-01 iki 2014-12-31***

*Įstatymas paskelbtas: Lietuvos aidas 1992, Nr. ; Žin. 1992, Nr. , i. k. 0921010ISTA00I-2237*

***Nauja redakcija nuo 1999-06-01:***

*Nr. ,
1999-03-16,
Žin. 1999,
Nr.
28-793 (1999-03-26), i. k. 0991010ISTAIII-1085*

**LIETUVOS RESPUBLIKOS**

**GYVENTOJŲ REGISTRO**

**Į S T A T Y M A S**

**1 straipsnis. Įstatymo paskirtis**

Šis įstatymas reglamentuoja Lietuvos Respublikos gyventojų registro (toliau – registro) steigimą, tvarkymą, jo duomenis bei šių duomenų naudojimo tvarką, registrą tvarkančių įstaigų, duomenų teikėjų ir asmenų, kurių duomenys įrašyti į registrą, pagrindines teises, pareigas ir atsakomybę.

**2 straipsnis. Registro steigėjas**

Registro steigėja yra Lietuvos Respublikos Vyriausybė.

**3 straipsnis. Registro statusas ir paskirtis**

1. Šis registras yra pagrindinis valstybės registras.

2. Registro paskirtis – rinkti, kaupti, apdoroti ir saugoti šio įstatymo 9 straipsnyje išvardytus duomenis apie šio įstatymo 5 straipsnyje išvardytus asmenis; teikti šiuos duomenis Lietuvos Respublikos valdžios ir valdymo institucijoms, vietos savivaldos institucijoms, valstybės registrams bei kitiems juridiniams ir fiziniams asmenims įstatymų ir kitų teisės aktų nustatyta tvarka.

3. Registro nuostatus tvirtina Vyriausybė.

**4 straipsnis. Pagrindinės šio įstatymo sąvokos**

1. **Registrą tvarkančios įstaigos** – vadovaujančioji registro tvarkymo įstaiga ir teritorinės registro tvarkymo įstaigos.

2. **Teritorinė registro tvarkymo įstaiga** – vadovaujančiosios registro tvarkymo įstaigos steigiamas (skiriamas) padalinys administraciniame vienete.

3. Registro duomenų tvarkymas – bet kurie su registro duomenimis atliekami veiksmai: duomenų rinkimas, užrašymas, apdorojimas, kaupimas, saugojimas, grupavimas, jungimas, teikimas, paskelbimas, naudojimas, loginės ir (ar) aritmetinės operacijos, duomenų paieška ir kiti veiksmai.

*Straipsnio dalies pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

4. **Duomenų apdorojimas** – registro duomenų papildymas, keitimas, taisymas, ištrynimas, klasifikavimas.

5. **Registro duomenų centrinė bazė** – kompiuterinė duomenų bazė, kurioje tvarkomi duomenys apie visus šio įstatymo 5 straipsnyje išvardytus asmenis.

6. **Duomenų teikėjai** – registro nuostatuose nurodyti juridiniai asmenys, teikiantys duomenis registrą tvarkančioms įstaigoms registro nuostatuose nustatyta tvarka.

7. **Asmens civilinės būklės pasikeitimas** –gimimas, tėvystės nustatymas, tėvystės atėmimas, mirtis, santuokos sudarymas, santuokos nutraukimas, įvaikinimas, vardo, pavardės pakeitimas ir kiti su asmens civiline būkle susiję pasikeitimai.

8. **Suvestinės –** apibendrinti grupės asmenų duomenys, iš kurių negalima nustatyti atskiro asmens konkrečių duomenų.

9. **Asmens kodas** – unikali vienuolikos dešimtainių skaitmenų seka, skirta asmeniui identifikuoti, duomenims apie jį kaupti, valstybės registrų ir informacinių sistemų sąveikai užtikrinti.

10. Duomenų gavėjai – juridiniai asmenys, jų filialai ir atstovybės, fiziniai asmenys, kuriems teikiami registro duomenys apie asmenį arba duomenys suvestinėje šio įstatymo ir registro nuostatų nustatyta tvarka.

*Straipsnio dalies pakeitimai:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

11. **Asmens dokumentas** – valstybės ar vietos savivaldos institucijos asmeniui išduotas dokumentas, kuriame įrašyti duomenys apie šį asmenį Lietuvos Respublikos įstatymų ir kitų teisės aktų nustatyta tvarka.

**5 straipsnis. Asmenys, kurių duomenys tvarkomi registre**

Registre tvarkomi šių asmenų duomenys:

1) Lietuvos Respublikos piliečių;

2) asmenų be pilietybės ir kitų valstybių piliečių, deklaruojančių gyvenamąją vietą Lietuvoje ar registruojančių asmens civilinės būklės pasikeitimus Lietuvos Respublikos institucijose.

**6 straipsnis. Registrą tvarkančios įstaigos**

1. Vadovaujančioji registro tvarkymo įstaiga yra gyventojų registro tarnyba, kurią steigia Vyriausybė arba jos įgaliota institucija. Vadovaujančioji registro tvarkymo įstaiga yra registro duomenų valdytoja.

2. Vadovaujančioji registro tvarkymo įstaiga yra juridinis asmuo, turintis antspaudą su Lietuvos Respublikos herbu ir savo pavadinimu.

3. Vadovaujančioji registro tvarkymo įstaiga steigia (skiria) teritorines registro tvarkymo įstaigas.

4. Vadovaujančiosios registro tvarkymo įstaigos nuostatus tvirtina Vyriausybė ar jos įgaliota institucija.

5. Vadovaujančioji registro tvarkymo įstaiga tvirtina teritorinių registro tvarkymo įstaigų nuostatus.

**7 straipsnis. Vadovaujančiosios registro tvarkymo įstaigos pagrindinės teisės ir pareigos**

1. Vadovaujančiosios registro tvarkymo įstaigos teises ir pareigas reglamentuoja šis įstatymas, Lietuvos Respublikos valstybės registrų, Asmens duomenų teisinės apsaugos įstatymai ir vadovaujančiosios registro tvarkymo įstaigos nuostatai.

2. Vadovaujančioji registro tvarkymo įstaiga turi teisę:

1) gauti iš duomenų teikėjų šio įstatymo 9 straipsnyje išvardytus duomenis;

2) paprašyti duomenų teikėją, jeigu būtina, pagrįsti registrui teikiamų duomenų teisingumą;

3) atsisakyti teikti registro duomenis Asmens duomenų teisinės apsaugos įstatymo numatytais atvejais ir nustatyta tvarka;

4) priimti sprendimą dėl pateiktų klaidingų ar melagingų duomenų ištaisymo ar panaikinimo registro nuostatuose nustatyta tvarka;

5) teikti informaciją apie sujungtus šio įstatymo 9 straipsnyje nurodytus duomenis šio įstatymo 11 straipsnio 6 dalyjenurodytiems subjektams, nustatant giminystės ir svainystės ryšius.

*Papildyta straipsnio punktu:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

*Straipsnio punkto pakeitimai:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

3. Vadovaujančioji registro tvarkymo įstaiga privalo:

1) tvarkyti šio įstatymo 9 straipsnyje išvardytus duomenis;

2) vadovauti teritorinėms registro tvarkymo įstaigoms;

3) tvarkyti registro duomenų centrinę bazę;

4) užtikrinti, kad į registrą nebūtų įrašyta klaidingų duomenų;

5) tvarkyti registrui teikiamų duomenų apskaitą;

6) sudaryti ir suteikti asmens kodą;

7) garantuoti šio įstatymo 9 straipsnyje išvardytų duomenų apsaugą;

8) per 20 dienų išnagrinėti pateiktus skundus dėl atsisakymo suteikti ar patikslinti prašomus registro duomenis ir duoti atsakymus.

**8 straipsnis. Asmens kodas**

1. Asmens kodas suteikiamas šio įstatymo 5 straipsnyje išvardytiems asmenims.

2. Asmens kodo struktūra jo suteikimo metu yra tokia: pirmasis skaitmuo atitinka lytį ir gimimo šimtmetį, antrasis ir trečiasis – gimimo metų du paskutinius skaitmenis, ketvirtasis ir penktasis – gimimo mėnesį, šeštasis ir septintasis – gimimo dieną, aštuntasis, devintasis ir dešimtasis – gimusiųjų tą pačią dieną įrašymo į registrą eilės numerį, vienuoliktasis yra pirmųjų dešimties skaitmenų kontrolinis skaičius.

3. Asmeniui suteiktas asmens kodas yra unikalus ir nekeičiamas. Asmens kodas įrašomas į asmens dokumentus.

**9 straipsnis. Registre tvarkomi asmens duomenys**

1. Registre tvarkomi šie asmens duomenys:

1) asmens kodas;

2) vardas (vardai) ir jo (jų) pakeitimo data (datos);

*Straipsnio punkto pakeitimai:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

3) pavardė (pavardės) ir jos (jų) pakeitimo data (datos);

*Straipsnio punkto pakeitimai:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

4) lytis;

5) gimimo data;

6) pilietybė (pilietybės), jos (jų) įgijimo ir netekimo data (datos);

*Straipsnio punkto pakeitimai:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

7) gimimo vieta;

8) gyvenamoji vieta, atvykimo į gyvenamąją vietą data; jeigu išvyksta gyventi į užsienį, – išvykimo vieta (valstybė) ir išvykimo data; jeigu nuolat gyvena užsienyje, – valstybė; jeigu neturi gyvenamosios vietos, – savivaldybė, kurioje gyvena;

*Straipsnio punkto pakeitimai:*

*Nr. ,
2004-05-04,
Žin., 2004, Nr.
80-2836 (2004-05-14), i. k. 1041010ISTA0IX-2218*

9) šeiminė padėtis ir jos pasikeitimo data;

10) mirties data;

11) tėvų, vaikų ir sutuoktinių asmens kodai; jeigu asmens kodai nesuteikti, – kiti asmens duomenys, pagrįsti dokumentais ir nurodyti registro nuostatuose;

12) tautybė (duomenys apie tautybę iš registro teikiami tik Lietuvos Respublikos asmens duomenų teisinės apsaugos įstatymo nustatyta tvarka);

*Straipsnio punkto pakeitimai:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

13) veido atvaizdas;

*Papildyta straipsnio punktu:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

14) pirštų atspaudai;

*Papildyta straipsnio punktu:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

15) parašas;

*Papildyta straipsnio punktu:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

16) asmens dokumento duomenys (rūšis, išdavusios valstybės kodas ir pavadinimas, serija ir numeris, išdavimo (keitimo) priežastis, išrašymo data ir data, iki kurios galioja asmens dokumentas, išdavimo data, galiojimo (negaliojimo) būklė, negaliojimo priežastis ir data, ar asmens dokumentas grąžintas, ar negrąžintas);

*Papildyta straipsnio punktu:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

17) prašymų gauti asmens dokumentus duomenys (registracijos numeris ir data, prašymą priėmusios įstaigos kodas ir pavadinimas);

*Papildyta straipsnio punktu:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

18) civilinės būklės aktų įrašų duomenys (rūšis, įrašo pagrindas, įrašo vieta ir data, numeris, papildymo ar pakeitimo pagrindas, žyma apie liudijimo išdavimą, mirties vietovė, įraše įrašytos pastabos).

*Papildyta straipsnio punktu:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

2. Šio straipsnio 1 dalies 13 14, 15 punktuose nurodyti duomenys apie asmenis be pilietybės ir kitų valstybių piliečius įrašomi, jeigu jie pagrįsti Lietuvos Respublikoje išduotais dokumentais.

*Straipsnio dalies pakeitimai:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

3. *Neteko galios nuo 2012-07-10*

*Straipsnio dalies naikinimas:*

*Nr. ,
2012-06-28,
Žin. 2012,
Nr.
80-4142 (2012-07-10), i. k. 1121010ISTA0XI-2138*

*Papildyta straipsnio dalimi:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

4. *Neteko galios nuo 2012-07-10*

*Straipsnio dalies naikinimas:*

*Nr. ,
2012-06-28,
Žin. 2012,
Nr.
80-4142 (2012-07-10), i. k. 1121010ISTA0XI-2138*

*Straipsnio dalies pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

*Nr. ,
2008-07-15,
Žin., 2008, Nr.
87-3467 (2008-07-31), i. k. 1081010ISTA00X-1707*

*Straipsnio dalies numeracijos pakeitimas:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

5. Registro duomenys laikomi teisingais, kol jie nenuginčijami įstatymų nustatyta tvarka.

*Straipsnio dalies numeracijos pakeitimas:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

**10 straipsnis. Registro duomenų tvarkymas**

1. Registro duomenys tvarkomi vadovaujantis šiuo įstatymu, Lietuvos Respublikos valstybės registrų ir Asmens duomenų teisinės apsaugos įstatymais, registro nuostatais.

2. Teikiami registrui duomenys turi būti pagrįsti dokumentais. Duomenys apie asmenį renkami, į registrą įrašomi ir atnaujinami registro nuostatuose nustatyta tvarka.

3. Teritorinės registro tvarkymo įstaigos renka asmens duomenis, teikia juos registro duomenų centrinei bazei, šios bazės duomenų pagrindu išduoda dokumentus ir teikia duomenis nuostatuose nustatyta tvarka.

*Straipsnio dalies pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

4. Registro duomenys kaupiami ir apdorojami registro duomenų centrinėje bazėje.

5. Registro duomenys saugomi Lietuvos Respublikos asmens duomenų teisinės apsaugos įstatymo, Valstybės registrų įstatymo, šio įstatymo bei registro nuostatuose nustatyta tvarka.

**11 straipsnis. Registro duomenų naudojimas ir skelbimas**

1. Registro duomenys naudojami ir skelbiami vadovaujantis šiuo įstatymu, Lietuvos Respublikos valstybės registrų, Asmens duomenų teisinės apsaugos įstatymais, registro nuostatais.

2. Valstybės registrus ar informacines sistemas tvarkančios institucijos, kitos Lietuvos Respublikos valstybės ir savivaldybių institucijos ir įstaigos, savo funkcijoms atlikti naudojančios šio įstatymo 9 straipsnyje išvardytus asmens duomenis, privalo juos atnaujinti pagal registro duomenis.

*Straipsnio dalies pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

3. Šio straipsnio 2 dalyje išvardytos institucijos asmens dokumentus, kuriuose įrašomi asmens duomenys, išduoda remdamosi registro duomenų centrinės bazės duomenimis. Šių institucijų išduodamų asmens dokumentų duomenys turi atitikti registro duomenų centrinės bazės duomenis. Už tai atsako konkrečius asmens dokumentus išduodanti institucija.

4. Registro duomenys teikiami už atlyginimą, išskyrus Lietuvos Respublikos valstybės registrų įstatymo nustatytus atvejus. Atlyginimo dydį ir mokėjimo tvarką nustato Vyriausybė.

*Straipsnio dalies pakeitimai:*

*Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623*

5. Veido atvaizdas, pirštų atspaudai ir parašas gali būti teikiami tik teisėtvarkos ir asmens tapatybę patvirtinančius dokumentus išduodančioms institucijoms. Veido atvaizdas ir parašas gali būti teikiami valstybės institucijoms juridinę galią turinčių dokumentų gamybai tik esant asmens sutikimui. Veido atvaizdas gali būti teikiamas finansų įstaigoms tik tų asmenų, kuriems ketinama suteikti finansines paslaugas, susijusias su rizikos prisiėmimu. Veido atvaizdas teikiamas sveikatos priežiūros įstaigoms nenustatytos asmens tapatybės pacientų asmens tapatybei patvirtinti ir (ar) nustatyti, taip pat notarams ir antstoliams – teisės aktų nustatytoms funkcijoms atlikti, kai to reikia kaip papildomos asmens identifikavimo priemonės asmens tapatybei nustatyti.

*Papildyta straipsnio dalimi:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

6. Informacija apie giminystės ir svainystės ryšius gali būti teikiama teisėtvarkos subjektams, mokesčių administravimo institucijoms teisės aktų nustatytoms funkcijoms atlikti; Seimo komisijoms – įstatymų, Seimo nutarimų nustatyta tvarka pavestiems uždaviniams įgyvendinti. Informacija apie giminystės ryšius gali būti teikiama Vyriausiajai tarnybinės etikos komisijai jos teisės aktų nustatytoms funkcijoms atlikti; notarams – paveldėjimo byloms tvarkyti ir nustatyti, ar nėra įstatymų nustatytų apribojimų sudaryti sandorius su artimaisiais giminaičiais; asmenims, kuriems įstatymų nustatyta teisė spręsti Lietuvos Respublikos pilietybės klausimus, – sprendimams šiais klausimais priimti; konsuliniams pareigūnams – kai to reikia konsulinei veiklai atlikti, taip pat nustatyti, ar nėra įstatymų nustatytų apribojimų sudaryti santuoką ir sandorius su artimaisiais giminaičiais; Nekilnojamojo turto registro tvarkytojui – kai įregistruojami nekilnojamieji daiktai, įgyti nuosavybėn įgyjamąja senatimi.

*Papildyta straipsnio dalimi:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

7. Registrą tvarkančių įstaigų teikiami dokumentai su asmens duomenimis turi juridinę galią.

*Straipsnio dalies pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

*Straipsnio dalies numeracijos pakeitimas:*

*Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138*

**12 straipsnis. Asmens, kurio duomenys tvarkomi registre, pagrindinės teisės**

1. Asmens, kurio duomenys tvarkomi registre, teises reglamentuoja šis įstatymas, Lietuvos Respublikos asmens duomenų teisinės apsaugos įstatymas ir registro nuostatai.

2. Asmuo, kurio duomenys įrašyti registre, pateikęs asmens dokumentą registro nuostatų nustatyta tvarka, turi teisę:

1) susipažinti ir gauti dokumentą su savo, savo nepilnamečių vaikų ir įvaikių, taip pat asmenų, kuriems paskirta globa ar rūpyba, duomenimis;

*Straipsnio punkto pakeitimai:*

*Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069*

2) reikalauti patikslinti registre netikslius savo, savo nepilnamečių vaikų ir įvaikių, taip pat asmenų, kuriems paskirta globa ar rūpyba, duomenis;

3) apskųsti vadovaujančiajai registro tvarkymo įstaigai teritorinės registro tvarkymo įstaigos atsisakymą suteikti ar patikslinti prašomus registro duomenis. Nesutikęs su vadovaujančiosios registro tvarkymo įstaigos sprendimu, asmuo turi teisę jį apskųsti Valstybinei duomenų apsaugos inspekcijai, o Valstybinės duomenų apsaugos inspekcijos atsakymą – teismui įstatymų nustatyta tvarka.

**13 straipsnis. Duomenų teikėjai, jų pagrindinės teisės ir pareigos**

1. Duomenis registrui teikia institucijos, kurioms Lietuvos Respublikos įstatymų suteikta teisė registruoti šio įstatymo 9 straipsnyje išvardytus duomenis bei jų pasikeitimus.

2. Duomenų teikėjų teises ir pareigas reglamentuoja šis įstatymas ir registro nuostatai.

3. Duomenų teikėjai turi teisę reikalauti ištaisyti registre klaidingai įrašytus duomenis.

4. Duomenų teikėjai privalo:

1) teikti duomenis registrą tvarkančioms įstaigoms šio įstatymo, Lietuvos Respublikos valstybės registrų, Asmens duomenų teisinės apsaugos įstatymų ir registro nuostatų nustatyta tvarka;

2) užtikrinti, kad teikiami duomenys būtų teisingi, išsamūs, atitiktų dokumentus ir kad būtų nuolat atnaujinami registro nuostatų nustatyta tvarka;

3) suderinti su vadovaujančia registro tvarkymo įstaiga duomenų teikimo registrui tvarką;

4) atsakyti į registrą tvarkančių įstaigų pateiktus paklausimus, jeigu būtina pagrįsti teikiamų registrui duomenų teisingumą.

**14 straipsnis. Registro duomenų apsauga**

1. Registrą tvarkančios įstaigos užtikrina registro duomenų apsaugą, kaip to reikalauja Lietuvos Respublikos įstatymai ir kiti teisės aktai.

2. Registrą tvarkančių įstaigų darbuotojai turi pasirašyti pasižadėjimus, kad saugos asmens duomenų paslaptį ir nepažeis šio ir Asmens duomenų teisinės apsaugos įstatymų.

**15 straipsnis. Registro finansavimas**

Registrui steigti ir išlaikyti naudojamos valstybės biudžeto lėšos ir lėšos, gautos už registro duomenų teikimą šio įstatymo 11 straipsnio 4 dalyje nurodyta tvarka.

**16 straipsnis**. **Registro reorganizavimas ir likvidavimas**

Registras reorganizuojamas ar likviduojamas Lietuvos Respublikos įstatymų nustatyta tvarka.

**17 straipsnis. Atsakomybė ir žalos atlyginimas**

1. Asmenys, pažeidę šį įstatymą, atsako įstatymų nustatyta tvarka.

2. Žala, patirta dėl duomenų teikėjų, registrą tvarkančių įstaigų ar duomenų gavėjų kaltės, atlyginama įstatymų nustatyta tvarka. Žala neatlyginama, jei žalą patyrę asmenys patys pateikė registrą tvarkančioms įstaigoms neteisingus duomenis.

**18 straipsnis. Įstatymo įsigaliojimas ir įgyvendinimas**

Šis įstatymas įsigalioja nuo 1999 m. birželio 1 d.

LIETUVOS RESPUBLIKOS

AUKŠČIAUSIOSIOS TARYBOS

PIRMININKO PAVADUOTOJAS BRONISLOVAS KUZMICKAS

Vilnius, 1992 m. sausio 23 d.

Nr. I-2237

**Pakeitimai:**

1.

 Lietuvos Respublikos Seimas, Įstatymas

Nr. ,
1999-03-16,
Žin., 1999, Nr.
28-793 (1999-03-26), i. k. 0991010ISTAIII-1085

Lietuvos Respublikos gyventojų registro įstatymo pakeitimo įstatymas

2.

 Lietuvos Respublikos Seimas, Įstatymas

Nr. ,
2004-05-04,
Žin., 2004, Nr.
80-2836 (2004-05-14), i. k. 1041010ISTA0IX-2218

Lietuvos Respublikos gyventojų registro įstatymo 9 straipsnio papildymo įstatymas

3.

 Lietuvos Respublikos Seimas, Įstatymas

Nr. ,
2006-05-25,
Žin., 2006, Nr.
65-2387 (2006-06-10), i. k. 1061010ISTA000X-623

Lietuvos Respublikos gyventojų registro įstatymo 4, 9, 11 straipsnių pakeitimo ir papildymo įstatymas

4.

 Lietuvos Respublikos Seimas, Įstatymas

Nr. ,
2007-04-03,
Žin., 2007, Nr.
43-1631 (2007-04-19), i. k. 1071010ISTA00X-1069

Lietuvos Respublikos gyventojų registro įstatymo 4, 7, 9, 10, 11, 12 straipsnių pakeitimo ir papildymo įstatymas

5.

 Lietuvos Respublikos Seimas, Įstatymas

Nr. ,
2008-07-15,
Žin., 2008, Nr.
87-3467 (2008-07-31), i. k. 1081010ISTA00X-1707

Lietuvos Respublikos gyventojų registro įstatymo 9 straipsnio pakeitimo įstatymas

6.

 Lietuvos Respublikos Seimas, Įstatymas

Nr. ,
2012-06-28,
Žin., 2012, Nr.
80-4142 (2012-07-10), i. k. 1121010ISTA0XI-2138

Lietuvos Respublikos gyventojų registro įstatymo 7, 9, 11 straipsnių pakeitimo ir papildymo įstatymas